REUTERS Rossiya Federatsiyasi prezidenti Vladimir Putin, O‘zbekistonning birinchi prezidenti Islom Karimov xotirasiga hurmat bajo keltirish uchun Samarqandga keldi, deya xabar qilmoqda RIA Novosti agentligi. Rossiya yetakchisi yordamchisi Yuriy Ushakovning bayonot berishicha, Putinning Samarqandga safari xususiy safar hisoblanadi. "Prezident shaxsan hamdardlik va ta’ziyasini bildirishni xohladi", - degan Ushakov. Putinning o‘zi, Katta yigirmatalik sammiti so‘nggida uyushtirilgan matbuot anjumanida "Karimovning xotirasiga ta’zim bajo keltirish uchun albatta Samarqandga kirib o‘tish"ini ta’kidlagandi.